Selimin moskeija

Selimin moskeija () on Osmanien aikainen moskeija Edirnessä, Turkissa. Rakennustyöt aloitettiin sulttaani Selim II:n käskystä vuonna 1569. Moskeijan arkkitehtina toimi Mimar Sinan. Moskeija valmistui vuonna 1575. 

 Historia 
Sulttaani Selim II:n sanotaan nähneen unen, jossa Muhammad kertoi hänelle, mihin hänen tulisi moskeija rakentaa.
Rakennustyöt annettiin arkkitehti Mimar Sinanin johtoon. Hän ryhtyi keräämään tarvittavia rakennustarvikkeita rakennustyömaalle. Sinan antoi perustuksien vahvistua kahdeksan vuotta, ennen varsinaisen rakennustyön alkamista.  http://www.selimiyemosque.net/the_reason_why_laying_the_foundation_took_so_long.htm  Moskeija otettiin käyttöön 14. marraskuuta 1575, kolme kuukautta Selim II:n kuoleman jälkeen.

Vuonna 1584 yksi Mekan puoleisista minareeteista romahti salaman iskettyä siihen. Se saatiin korjattua vuonna 1614.http://www.selimiyemosque.net/selimiye_mosque_amendments.htm

Vuonna 1913 ensimmäisen Balkanin sodan piirityksen aikana moskeija sai osuman bulgarialaisen tykistön keskityksestä. Moskeija kärsi vain pieniä vahinkoja tykistötulesta. 
Vuosina 1982–1995 moskeija koristi Turkin liiran 10 000 liiran seteliä. http://www.tcmb.gov.tr/yeni/eng/ Turkin keskuspankki. Vuonna 2011 se lisättiin Unescon maailmanperintöluetteloon ympäröivine rakennelmineen.http://whc.unesco.org/en/list/1366 Unesco.

 Arkkitehtuuri 

Moskeijan arkkitehtuuria pidetään yhtenä islamilaisen maailman merkittävimmistä saavutuksista.http://whc.unesco.org/en/list/1366/ Sinan suunnitteli moskeijan siten, että sen mihrab on nähtävissä joka nurkasta.

 Kupoli 
Moskeijan kupoli on Turkin suurimpia 31,25 metrin halkaisijallaan. Korkeutta kupolilla on 43,25 metriä. 2 000 tonnia painava kupoli lepää kuuden metrin etäisyydellä olevien pylväiden varassa. 

 Minareetit 
Moskeijaa ympäröi neljä minareettia joiden korkeus on 83 metriä.Architecture, Jonathan Glancey, sivu 207, 2006 Ne sijaitsevat täsmälleen yhtä kaukana moskejan kupolin keskuskohdasta. Jokaisessa minareetissa on kolme parveketta, kunnioituksen osoituksena Selim II:lle, sillä hän oli kahdestoista sulttaani. Minareettien perustus ulottuu 22,73 metrin syvyyteen.http://www.selimiyemosque.net/placing_the_minarets_on_the_corners_of_the_dome.htm Koillis- ja kaakkoiskulmissa sijaitsevissa minareeteissa on molemmissa kolme portaikkoa. Jokainen portaikko vie ylimmälle parvekkeelle. 

 Sisäpiha 
Sisäpihaan johtaa kolme sisäänkäyntiä. Sisäpihaa ympäröi 18 pientä kupolia. Sisäpihan keskellä on lähde, missä muslimit voivat peseytyä.

 Lähteet 

 Aiheesta muualla 

 Kaikki Selimin moskeijasta 
 Zeynep Ahunbay: Selimyr Mosque and its social complex. Taustoitus suurmoskeijasta. Esimerkiksi arkkitehdista kertoo kappale III: Architect Sinan and his works. (PDF)  (tedaproject.gov.tr)
 Kuvia Selimin moskeijasta .
 Moskeijan arkkitehtuuri.
 130 kuvaa moskeijasta.
 Kuvia webshots.com sivulta .

Luokka:Unescon maailmanperintökohteet Turkissa
Luokka:Turkin moskeijat
Luokka:Edirne